גואשרו

גואשרו או עוף השמן (שם מדעי: Steatornis caripensis) הוא מין של עוף טרופי מסדרת התחמסאים. הגואשרו הוא המין היחיד בסוגו ובמשפחתו והא חי בטבע במערות ויוצא בלילות לאכול פירות. באופן מיוחד לעופות יש להם שימוש באקולוקציה כמו עטלפים ודולפינים.

הגואשרו חי בטבע בצפונה של דרום אמריקה כולל את איי טרינידד וטובגו. הם העופות המעופפים היחידים הניזונים מפירות בלילה. הם ניזונים במיוחד משמן של דקלים, מה שנתן להם את שמם השני.

אורכם של הגואשרו 40–49 ס"מ מוטת הכנפיים 95 ס"מ ומשקלו 370–475 גרם. הוא בעל מקור זיפני, כנפיים רחבות ועיניים גדולות. הגואשרו נחים רוב הזמן במערות ויוצאים החוצה רק בלילה. הם עופות חומים עם כתמים לבנים על הכנפיים ופלג גוף תחתון בצבע קינמון.

הם אינם בסכנה אך מופרעים מעט מכריתת היערות בהם הם חיים.

קישורים חיצוניים

 
 גואשרו באתר הרשימה האדומה של IUCN

הערות שוליים 

בעלי חיים שתוארו ב-1817
טקסונים שתוארו בידי אלכסנדר פון הומבולדט
תחמסאים
עופות יחידים בסוגם
מינים יחידים במשפחתם
בעלי חיים משתמשי אקולוקציה
בעלי חיים שוכני מערות
טרינידד וטובגו: עופות
ונצואלה: עופות
ברזיל: עופות